**ОДОБРЯВАМ:**

**ОБЯВА ЗА КОНКУРС**

**за длъжността** **“Началник на отдел”, отдел „Лицензиране на оператори“, дирекция „Оператори, авиационна сигурност, въздушно пространство, търсене и спасяване и правно осигуряване“ – 1 щатна бройка**

1. *Минимални изисквания, предвидени в нормативни актове за заемане на длъжността:*

- образование: висше; образователно-квалификационна степен – магистър;

- професионална област на придобитото образование: в сферата на технически, стопански, правни или хуманитарни науки;

- професионален опит: най-малко 4 години експлоатационен и управленчески опит на летища, летателни площадки и оператори по наземно обслужване и/или придобит III младши ранг;

*2. Допълнителни умения и квалификации,носещи предимство на кандидатите:*

- Компютърна грамотност: MS Office (Word, Excel), AutoCAD.

- Чужди езици: владеене на един от работните езици на ИКАО на ниво C1. Ползването на всеки следващ работен език на ИКАО е предимство.

- Други знания и умения: много добро познаване на европейско и национално авиационно законодателство; отлично владеене на техники на одитиране, оценка на въздействието, управление на промените в законодателството, нормотворчество.

*3. Начин за провеждане на конкурса:*

- решаване на тест;

- интервю.

*4. Кратко описание на длъжността:*

- Организира и осъществява контрол и координация на всички дейности, свързани с експлоатацията, поддръжката и развитието на летателното поле, сградите и съоръженията на летищата и летателните площадки, съгласно ЗГВ, Правилниците и Наредбите произтичащи от него.

- Контролира и участва в комисии за лицензиране на летищни оператори, оператори по наземна дейност, както и сертифициране на летища и летателни площадки;

- Дава становище пред главния директор относно публикуването на данни в Сборника за аеронавигационна информация и публикация на Република България;

- Осъществява координация между ведомствата и юридическите лица в областта на гражданското въздухоплаване във връзка със сигурността и безопасността на полетите;

- Разучава и прилага ратифицираните и приети документи на международни организации в областта на въздухоплаването по които България е член.

- Организира и осъществява дейността на ГД ГВА във връзка с изпълнението на задълженията, произтичащи от международните договори, страна по които е Република България, и членството й в организации в областта на гражданското въздухоплаване

- Разработва технически задания и конкурсни документации, взима участие при провеждане на процедури по ЗОП.

- Извършва необходимите действия в съответствие с компетентността на ГД ГВА, свързани с издаването на лицензи, разрешения и удостоверения;

- Съгласува проектите за изграждане и реконструкция на сгради, съоръжения и други строителни работи на територията на летището на основата на приетия генерален план, а също и предложения във връзка с издаването на разрешения за строителство на сгради, съоръжения, водоеми, сметища, надземни силнотокови линии, кариерни ями и други подобни обекти в сервитутните зони и зоните на влияние на летищата.

*5. Основна месечна заплата:* от700,00лв. до 2800,00 лв. в зависимост от професионалния опит.

 *6. Необходими документи, които следва да бъдат представени от кандидатите за участие в конкурса:*

* заявление за участие в конкурс по утвърден образец /Приложение № 2 към чл.17, ал.1 от Наредбата за провеждане на конкурсите за държавни служители /НПКДС/;
* декларация по чл. 17, ал. 2, т. 1 от НПКДС;
* копие от документи за придобита образователно-квалификационна степен, която се изисква за длъжността;
* копие от документи, удостоверяващи продължителността на професионалния опит;
* копие от документи, удостоверяващи придобития ранг като държавен служител (ако има такива)
* копие от други документи, свързани с изискванията за заемане на длъжността.

*7. Срок и място за подаване на документите:*

 Документите за участие в конкурса следва да бъдат представени лично или чрез пълномощник в 10-дневен срок от едновременното публикуване на обявата в Регистъра по чл. 61, ал. 1 от Закона за администрацията, в специализиран сайт или портал за търсене на работа и на електронната страница на ГД ГВА на адрес: www.caa.bg, всеки работен ден от 09:00 до 17:30 часа в ГД ГВА, адрес: гр. София, ул. Дякон Игнатий № 9, ет. 4, ст. 414, телефон за допълнителна информация: 02/937 10 89.

 *8. За информация:*

Списъците на допуснатите и недопуснатите до конкурса кандидати и други съобщения във връзка с конкурса да се обявяват на електронната страница на ГД ГВА на адрес: www.caa.bg.